Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: a 9/2001. (XII. 20.) SZCSM rendelethez
Paragraph Index: 492

b) A szakmai gyakorlati vizsga értékelése — Előzetes vizsgafeladat: Személyes gondoskodást nyújtó intézményben a gyakorlati idő utolsó három hetében (minimum 100 óra) végzett, közvetlen szociális munka. A tereptanár a feladatok elvégzésének szakszerűségét 1—5-ig terjedő érdemjeggyel és szöveges összefoglalóban is értékeli. Egy olyan konkrét szociális probléma elemzését tartalmazó záródolgozat elkészítése, amelynek megoldásában a hallgató is részt vett. A záródolgozatot annak szakszerűsége alapján a terepkoordinátor 1—5-ig terjedő érdemjeggyel értékeli. — Bizottság előtti vizsgafeladat: Záródolgozat védése. A záródolgozat védését a szakmai vizsgabizottság 1—5-ig terjedő érdemjeggyel értékeli. A szakmai gyakorlat értékeléseként a szakmai gyakorlati vizsga eredményét úgy kell meghatározni, hogy a gyakorlati vizsgarészek érdemjegyeinek kerekített átlagát egyetlen osztályzatnak kell tekinteni.

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes